钦定古今图书集成/理学汇编/学行典/第027卷 > 理数钤〈干集上〉 > 《岁月日时》
## 钦定古今图书集成/理学汇编/学行典/第027卷 > 理数钤〈干集上〉 > 《岁月日时》

岁月日时十六大位之中，又各有岁月日时十六小位之数，共只有七等数，为二十五等秒数，布于岁月日时之内，自方图西北十六天卦起，《干》《履》《同人》《无妄》，为岁月日时之数。

岁，五万一千八百四十，为一岁之数。〈一年四千三百二十时，一时三十分，一分十二秒，故得此数。〉

月，四千三百二十，为一月之数。〈一日一百四十四，一月三十日，共得此数。〉

日，一百四十四。〈一日十二时，一时十二数，十二个十二即此数。又时之时数同此。〉时十二。〈一日有十二时一时三十分一分十二秒故得此数〉时之日，一千七百二十八。日之时同。〈以十二乘百四十四即此〉日之日，二万零七百三十六。〈以一百四十四相乘〉月之时五万一千八百四十，时之月同。〈以十二乘四千三百二十〉

月之月，一千八百六十六万二千四百。〈以四千二百二十相乘，〉

岁之时，六十二万二千零八十；“时之岁，日之月，月之日”，并同。〈以十二乘，五万一千八百四十。〉

岁之日，七百四十六万四千九百六十日之岁同。〈以一百四十四乘五万一千八百四十。〉

岁之月，二亿二千三百九十四万八千八百，月之岁同。〈以四千三百二十乘五万一千八百四十。〉岁之岁，二十六亿八千七百三十八万五千六百。〈以五万一千八百四十相乘之〉